5. ทรัพย์สินที่ใช้ในการประกอบธุรกิจ

1. ทรัพย์สินที่มีตัวตนที่ใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจทั้งหมดเป็นกรรมสิทธิ์ของบริษัทฯ และบริษัทย่อย ณ วันที่
31 ธันวาคม 2555 และ 2554
มีมูลค่าสุทธิตามบัญชีหลังหักค่าเสื่อมราคาสะสมตามที่ปรากฎในงบการเงินรวมของบริษัทฯเท่ากับ
5,225 ล้านบาท และ 4,933 ล้านบาท หรือคิดเป็นร้อยละ 40.60 และร้อยละ 49.00
ของสินทรัพย์รวมที่ปรากฏในงบการเงินรวมของบริษัทฯ ตามลำดับ โดยมีรายละเอียดดังต่อไปนี้

หน่วย : ล้านบาท

+----------------------------------+-----------------+-----------------+
| ประเภทและลักษณะทรัพย์สิน             | มูลค่าตามบัญชี      |                 |
|                                  | ณ วันที่ 31 ธันวาคม |                 |
+==================================+=================+=================+
|                                  | ปี 2555          | ปี 2554          |
+----------------------------------+-----------------+-----------------+
|  1. ที่ดินและส่วนปรับปรุงที่ดิน           | 466             | 467             |
+----------------------------------+-----------------+-----------------+
|  2. อาคาร สิ่งปลูกสร้างและส่วนปรับปรุง  | 2,790           | 2,655           |
+----------------------------------+-----------------+-----------------+
|  3. เครื่องจักรและอุปกรณ์             | 844             | 841             |
+----------------------------------+-----------------+-----------------+
|  4. เครื่องมือเครื่องใช้               | 162             | 157             |
+----------------------------------+-----------------+-----------------+
|  5. เครื่องใช้สำนักงาน               | 99              | 110             |
+----------------------------------+-----------------+-----------------+
|  6. ยานพาหนะ                     | 196             | 121             |
+----------------------------------+-----------------+-----------------+
|  7. งานระหว่างก่อสร้าง              | 668             | 582             |
+----------------------------------+-----------------+-----------------+
|  รวมมูลค่าสุทธิตามบัญชี                | 5,225           | 4,933           |
+----------------------------------+-----------------+-----------------+

หมายเหตุ : ณ วันที่ 31 ธันวาคม 2555 บริษัทฯ และบริษัทย่อย ได้จดจำนองที่ดิน
สิ่งปลูกสร้างและเครื่องจักรกับสถาบันการเงินเพื่อเป็นหลักประกันจำนวนรวม 1,501 ล้านบาท

นอกจากทรัพย์สินที่เป็นกรรมสิทธิ์ของบริษัทฯ และบริษัทย่อยข้างต้น ณ วันที่ 31 ธันวาคม 2555
บริษัทฯ และบริษัทย่อยได้ทำสัญญาเช่าอาคารสำนักงานเพื่อใช้เป็นที่ตั้งสำนักงานใหญ่
และเช่าที่ดินเพื่อใช้ทำฟาร์มเลี้ยงสัตว์และอาคารพักอาศัยของพนักงานจากผู้ให้เช่าที่เป็นบริษัทที่เกี่ยวข้องกันดังมีรายละเอียดต่อไปนี้

  ------- ------------------ ------------------- ---------------- ----------- -------------
  ลำดับที่   ประเภทการเช่า       ผู้ให้เช่า              ระยะเวลาการเช่า               

                                                 จำนวนปี           วันเริ่มสัญญา   วันสิ้นสุดสัญญา

  1.      อาคารสำนักงาน       บจก.ป.              3                1 สิงหาคม    31 กรกฎาคม
                             เจริญพันธ์อาหารสัตว์                      2555        2558

  2.      ที่ดิน                บจก.ป.              20               1 สิงหาคม    31 กรกฎาคม
                             เจริญพันธ์โปรดิ๊วส                        2550        2570

  3.      ที่ดิน                บจก.ป. เจริญพันธ์ จี.พี. 20               1 ตุลาคม     30 กันยายน
                             ฟาร์ม                                 2546        2566

  4.      ที่ดินพร้อมสิ่งปลูกสร้าง   บจก.ป.              3                1 สิงหาคม    31 กรกฎาคม
                             เจริญพันธ์โปรดิ๊วส                        2555        2558
  ------- ------------------ ------------------- ---------------- ----------- -------------

หมายเหตุ : 1. สัญญาเช่าอาคารสำนักงานและที่ดินพร้อมสิ่งปลูกสร้างที่มีระยะเวลาการเช่า 3 ปี
และสามารถต่ออายุ สัญญาเช่าได้ภายใต้เงื่อนไขของแต่ละสัญญา

2. สัญญาเช่าที่ดินเพื่อสร้างอาคารพักอาศัยและฟาร์มเลี้ยงไก่ที่มีระยะเวลาการเช่า 20 ปี
และสามารถต่ออายุสัญญาเช่าได้ภายใต้เงื่อนไขของแต่ละสัญญา หากไม่มีการต่ออายุสัญญาเช่า
ผู้เช่ายอมให้ถือว่าสิ่งปลูกสร้าง อาคาร
อุปกรณ์และส่วนควบที่เป็นส่วนประกอบของอาคารหรือสิ่งปลูกสร้างบนที่ดินที่เช่าตกเป็นกรรมสิทธิ์ของผู้ให้เช่าทั้งสิ้น

2. สินทรัพย์ที่ไม่มีตัวตน

สินทรัพย์ไม่มีตัวตนตามงบการเงินรวม ได้แก่ ค่าซอฟต์แวร์คอมพิวเตอร์ ค่า License
ระบบอินเตอร์เน็ต และอีเมล์ ซึ่งมีมูลค่าสุทธิตามบัญชี ณ วันที่ 31 ธันวาคม 2555 และ 2554
จำนวน 7.99 ล้านบาท และ 7.80 ล้านบาท ตามลำดับ

สินทรัพย์ไม่มีตัวตนดังกล่าวข้างต้นมีเงื่อนไขการใช้งานดังต่อไปนี้

2.1 ลิขสิทธิ์การใช้งานโปรแกรมสำเร็จรูป มีสัญญาบริการ (Maintenance Agreement : MA)
ต่ออายุทุกปี และมีค่าใช้จ่ายในกรณีมีโปรแกรมสำเร็จรูปที่ต้องอัพเกรด

2.2 ลิขสิทธิ์การใช้งานระบบเก็บข้อมูลการใช้งานอินเตอร์เน็ต ไม่กำหนดวันหมดอายุ

3. อสังหาริมทรัพย์เพื่อการลงทุน

อสังหาริมทรัพย์เพื่อการลงทุนตามงบการเงินรวม ได้แก่ ที่ดินที่ไม่ได้ใช้ดำเนินงาน
ส่วนหนึ่งเป็นที่ดินที่ได้รับจากลูกหนี้การค้าที่นำมาชำระแทนหนี้ที่คงค้าง
หากเป็นที่ดินที่ไม่เหมาะในการขยายกิจการจะถือไว้เพื่อรอการขายออกไป
และอีกส่วนหนึ่งเป็นที่ดินที่ซื้อมาเพื่อเตรียมการขยายกิจการในอนาคต

4. นโยบายการลงทุนในบริษัทย่อยและบริษัทร่วม

บริษัทฯ มีนโยบายที่จะลงทุนให้ครบวงจรในอุตสาหกรรมการผลิตเนื้อไก่
ไม่ว่าจะเป็นการผลิตอาหารสัตว์ ฟาร์มเลี้ยงไก่ปู่ย่าพันธุ์ ฟาร์มเลี้ยงไก่พ่อแม่พันธุ์ ฟาร์มเลี้ยงไก่เนื้อ
การชำแหละไก่ รวมทั้งการแปรรูปเนื้อไก่ ซึ่งทำให้บริษัทสามารถควบคุมคุณภาพ
และควบคุมต้นทุนการผลิตได้อย่างมีประสิทธิภาพ ส่วนบริษัทร่วมทั้ง 2 แห่ง นั้น
ถึงแม้ว่าบริษัทฯจะถือหุ้นอยู่เพียงร้อยละ 49 แต่บริษัทฯ ยังสามารถควบคุมการบริหารงานที่สำคัญ
เช่น การจัดหาวัตถุดิบเนื้อไก่และไก่เนื้อ โดยบริษัทฯ เป็นผู้จำหน่ายเนื้อไก่ให้กับบริษัท แมคคีย์ ฟู้ด
เซอร์วิสเซส (ประเทศไทย) จำกัด และบริษัท เอ็ม.เค.เอส.ฟาร์ม จำกัด
ซึ่งเป็นบริษัทย่อยเป็นผู้จำหน่ายไก่เนื้อให้กับบริษัท จีเอฟพีที นิชิเร (ประเทศไทย) จำกัด